KOMISSION PÄÄTÖS,
tehty 12 päivänä tammikuuta 1996,
luvan antamisesta Ruotsille säilyttää sikojen tarttuvaa suolistotulehdusta koskevat kansalliset toimenpiteensä neuvoston direktiivin 64/432/ETY 10 artiklan 4 kohdan mukaisesti (ETA:n kannalta merkityksellinen teksti) (96/95/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 95/25/EY (2), ja erityisesti sen 10 artiklan 4 kohdan,
sekä katsoo, että
Ruotsi katsoo alueensa olevan vapaa useista eläintaudeista ja on jättänyt komissiolle hakemuksen kaupan lisätakeista; komissio on tutkinut hakemuksia; on tarpeen tutkia yksityiskohtaisemmin sikojen tarttuvaa suolistotulehdusta koskevaa hakemusta,
tämän tutkimuksen kuluessa sikojen kauppaan sovellettavat erityiset toimenpiteet on ulotettava koskemaan Ruotsia, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Ruotsille annetaan lupa säilyttää sikojen tarttuvaa suolistotulehdusta koskevat kansalliset toimenpiteensä 31 päivään joulukuuta 1996.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä tammikuuta 1996.